येँ - भारत सरकारया आर्थिक ग्वहालिं नेपाल सरकार संस्कृति मन्त्रालय व राष्ट्रिय पुनर्निर्माण प्राधिकरणपाखें नेपालभाषा परिषद व म्युजियमया छेँ पुनर्निर्माण याइगु जूगु दु । थुकिया निंतिं ४ करोड ७० लाख ८८ हजार ४४१ तकाया ठेक्का सम्झौता जूगु दु ।
पुनर्निर्माणया निंतिं राष्ट्रिय पुनर्निर्माण प्राधिकरण व ठेकेदार डिआर जेभिया धर्मरत्न महर्जन दथुइ इन्ताक व नेपालभाषा परिषदया प्रतिनिधिया ऊपस्थितिइ सम्झौता पत्रय् हस्ताार जूगु दु ।
वंगु २०७२ बैशाख १२ गतेया तःभुखाचं परिषद्या छेँ च्वने मजिइक क्षति जूगु खः । परिषदया भवन व म्युजियमया निर्माण दत्यां क्वचाइगु खँ धाःगु दु ।
